Ye una mar con gran importancia estratechica, por estar o punto de paso ta trescruzar dende a mar Negra por o río Don y o canal ta o río Volga dica a Mar Caspia. Dica 1991 yera considerato una mar interior por a Unión Sovietica, pero hue Ucraína reclama que son auguas internacionals y Rusia diz que son auguas interiors de l'antiga Comunidat d'Estatos Independients formata quan a desaparición d'a Unión Sovietica. O problema ye que por a suya escasa fondaria, ista mar no ye navegable nomás que por un estreito canal. Asinas, en octubre de 2003, bi habió un incident en a isla de Tuzla, quan Rusia unió ista isla d'o estreito de Kerch, que pareix perteneixeba a Ucraína, a o suyo territorio con un dique. Isto lis permeteba a os rusos d'estar más a man d'o canal navegable, que ye en auguas territorials ucrainesas.